text: Placeringen af den nye politiskole trækker i langdrag - forkasteligt mener lokal MF'er
  20 december 2016 kl. 16.28
  Hvor den nye politiskole skal ligge er fortsat uvist. Beslutningen er udskudt til 2017 - amatøragtigt og arrogant siger Dansk Folkeparti.
  Det var meningen, at den nye politiskole i Vestdanmark skulle optage de første elever i 2018. Det kommer ikke til at ske, da beslutningen om, hvor politiskolen overhovedet skal ligge, er udskudt til næste år.
  Peter Kofod Poulsen, MF, retsordfører, Dansk Folkeparti: "At regeringen bare udskyder beslutningen om placeringen af den nye politiskole i Vestdanmark til 2018, bare fordi de må erkende, at de ikke har et flertal til Herning-placeringen, er simpelthen så amatøragtigt og arrogant."
  Årsagen er, at regeringen med justitsminister Søren Pape Poulsen (K) i spidsen har erkendt, at der ikke er et politisk flertal for, at lade politiskolen ligge i Herning, som regeringen ellers i november i år meldte ud.
  - At regeringen bare udskyder beslutningen om placeringen af den nye politiskole i Vestdanmark til 2018, bare fordi de må erkende, at de ikke har et flertal til Herning-placeringen, er simpelthen så amatøragtigt og arrogant, siger DF's retsordfører Peter Kofod Poulsen til TV SYD.
  Peter Kofod Poulsen vil tage fat i sagen igen straks i det nye år.
  - Vi skal have den politiskole op at stå snarest, og meget gerne også i en af de eksisterende bygninger, som flere kommuner har budt ind med. Det er simpelthen er kernesag for os, at der snarest muligt kan uddannes flere politibetjente, og vi vil ikke vente, siger Peter Kofod Poulsen.
  
  
  
  
  